Šiaulių gidas

Jaunųjų Lietuvos Šiaurės regiono atlikėjų ir grupių konkursas „Šiaurės pašvaistė“
2022-10-08 16:00 - 17:00 (Europe/Helsinki)
Jaunųjų Lietuvos Šiaurės regiono atlikėjų ir grupių konkursas „Šiaurės pašvaistė“ – pirmą kartą Šiauliuose vyksiantis renginys, subursiantis muzikuojančius, kuriančius ir talentingus jaunus žmones, kurie tarpusavyje varžysis dėl geriausiojo titulo ir puikių prizų!

Konkurso organizatorių, Šiaulių miesto koncertinės įstaigos „Saulė“, komisija iš visų pateiktų paraiškų atrinko 14 atlikėjų ir grupių, kurie rugsėjo 24 d. 16 val. susitiks ATRANKINIAME ETAPE Šiaulių atvirame jaunimo centre (Vytauto g. 103A). Šio etapo metu atlikėjų pasirodymus vertins komisija ir atrinks 6 solistus ir grupes, kurie spalio 8 d. 16 val. varžysis PUSFINALYJE Šiaulių atvirame jaunimo centre (Vytauto g. 103A). Jo metu komisija išrinks 3 geriausius, kurie lapkričio 25 d. 18 val. pasirodys FINALE su profesionaliu Šiaulių bigbendo kolektyvu Šiaulių kultūros centro pramogų salėje „Maksas“ (Aušros al. 31). Specialiai šiam koncertui bus paruoštos finalistų kūrinių aranžuotės orkestrui. Komisija, įvertinusi visus finalinius pasirodymus, paskelbs dalyvių užimtas prizines vietas:

Galimybė įrašyti savo 5 dainų EP profesionalioje įrašų studijoje.
400 € premija.
200 € premija.

Iki susitikimo visuose konkurso etapuose! Laukia smagūs ir įvairaus žanro muzikos pasirodymai, verti Jūsų palaikymo!
Visų etapų koncertai nemokami!

Renginio data — 2022 m. spalio 8 d.
Renginio pradžia: 16:00 val.
Renginio vieta: Šiaulių atviras jaunimo centras, Vytauto g. 103A

Projektas kūnams „Alkis“
2022-10-08 18:30 - 2022-10-09 18:30 | Šiaulių kultūros centro Kamerinė salė (Aušros al. 31)
Spalio 8 ir spalio 9 dienomis 18.30 ir 19.45 val.
„Alkis“ – tai netradicinis šokio projektas, skirtas ieškantiems kūrybinių impulsų kasdienybėje. Šis kūrinys – šokio spektaklio rėmus peržengiantis eksperimentas, kuriame žiūrovas, nors ir fiziškai apribotas erdvėje, tačiau nėra vien pasyvus stebėtojas, o tampa aktyvios scenografijos bei kolektyvinio išgyvenimo dalimi. Tai nekonformistiškas, neįprastas kasdienybės potyris. „Alkis“ yra kolektyvinė fantazija, o gal kolektyvinis gyvenimas, kurį reikės vienaip ar kitaip susikurti. Nepriklausomai kokiu būdu – išdaužiant stiklą, kūnais veikiant aplinką, nepaisant kurioje stiklo pusėje bebūtų žmogus.
Kūrybinė komanda: režisūra – Aira Naginevičiūtė, choreografija – Aira Naginevičiūtė ir šokėjai, šokėjai – Greta Grinevičiūtė, Gytis Ivanauskas, Goda Laurinavičiūtė, Agnietė Lisičkinaitė, Paulius Prievelis, Ugnė Kavaliauskaitė, Gediminas Rimeika, scenografija – Arūnas Adomaitis, garsas – Darius Čiuta, kostiumai – Laura Darbutaitė, dramaturgija – Silvija Čižaitė-Rudokienė, šviesos – Vilius Vilutis, prodiusavimas – Gintarė Palkevičienė.
N-16
Dėl kūrinio specifikos, perkant bilietą, „įsigyjamas” vienas stiklo cilindras 1 asm. arba 2 asm.
Vieno pasirodymo metu yra tik 15 cilindrų.
Spektaklyje itin intensyvus garso takelis, garsi, tiesiogiai žiūrovus veikianti muzika.
Žiūrovų vietos stovimos bei, vadovaujantis ir kūrinio koncepcija, vietų skaičius labai ribotas.

Gyvūnų globos dienos šventė
2022-10-09 11:00 - 16:00
Valstybinės maisto ir veterinarijos tarnybos Šiaulių departamentas sekmadienį, spalio 9 d., kviečia visus šiauliečius į Gyvūnų globos dienos minėjimą. Šventė vyks Šiaulių jaunųjų gamtininkų centro Jojimo skyriuje (Žuvininkų g. 30). Vyks šunų varžybos, susirinkusiųjų lauks įvairios kitos pramogos.
Visi į šventę atkeliavę šuniukai galės dalyvauti varžybose ir gauti prizų. Renginio metu vyks gražiausio piešinio konkursas, bus galima apžiūrėti alpakas, pabendrauti su gyvūnų globos organizacijos savanoriais, apžiūrėti jų globotinius, pajodinėti su poniu, nusifotografuoti su policijos simboliu šuniuku Amsiumi. Bus galima sužinoti apie bites, aplinkosaugininkų darbą, dalyvauti įvairiose viktorinose.
Šventės programa
11 val. Šventės pradžia
11.15 val. registracija į šunų varžybas
12 val. Šunų varžybų pradžia, pasieniečių vaišės.
13.10 val. Pirmųjų varžybų apdovanojimai
13.30 val. Pasieniečių kinologo ir jo tarnybinio šuns programa
14 val. Antrosios šunų varžybos
15.10 Antrųjų varžybų apdovanojimai

Edukacinis šou vaikams „Didžioji teleportacija į žaidimų pasaulį“
2022-10-09 12:00 - 17:00 | Šiaulių kultūros centras
Edukacinis šou „Didžioji teleportacija į žaidimų pasaulį“ tai interaktyvus spektaklis vaikams, į kurio veiksmą galės įsitraukti kiekvienas vaikas. Visi svečiai gaus specialų rekvizitą – stebuklingas jėgas turinčią apyrankę, kurios pagalba vaikai padės Rokui ir Rokai įvykdyti užduotis. Tai istorija apie amžinai išsiblaškiusį profesorių H2O – dienos metu pardavinėjantį vaikams ledus, o naktimis…
O naktimis kuriantį teleportacinį mechanizmą. Vieną šeštadienio vidurdienį profesorius H2O kartu su jaunaisiais draugais Roku ir Roka mėgins teleportuotis į viduramžius. Tačiau klaidingai sujungti laidai profesorių H2O nublokš į internetinę žaidimų platformą. Ištikimieji draugai Rokas, Roka ir jaunieji žiūrovai leisis į nuotykių kupiną kelionę, kurios tikslas – išvaduoti antivirusiniame bokšte įstrigusį profesorių H2O.
Techniškai inovatyvaus ir atraktyvaus spektaklio metu jaunieji žiūrovai ne tik pramogaus, bet ir bus mokomi, kaip saugiai elgtis internete, kaip užkirsti kelią patyčioms virtualioje erdvėje, sužinos apie fizinio aktyvumo reikšmę, o taip pat lavins fizinės mankštos įgūdžius.
Taip pat, po spektaklio, vaikučių lauks dovanėlės!

Šokių vakaras. Groja Algimantas Butnorius
2022-10-09 17:00 | Šiaulių kultūros centras
Šiaulių kultūros centras organizuoja tradicinius šokių vakarus, kuriuose skambant ritmingai muzikai energingai sukasi šokėjų poros. Kviečiame šokių aikštelėje suktis kartu!

Šiaulių kultūros centro Oranžinė salė (Aušros al. 31)

Spalio 9 d. 17 val.

4 Eur

Spalio 9 d. 17 val. Šiaulių kultūros centro Oranžinėje salėje (Aušros al. 31) šokių vakaro metu gros visų pamėgtas ir laukiamas populiariosios muzikos atlikėjas Algimantas Butnorius.
Asmenys, apsvaigę nuo alkoholinių gėrimų ar kitų psichotropinių medžiagų, į renginį nebus įleidžiami.
Bilietus galima įsigyti Šiaulių kultūros centro kasoje 1 val. prieš renginį.

OKT / Vilniaus miesto teatras: VESTUVĖS
2022-10-09 18:30 | Šiaulių dramos teatras
„Bertoldo Brechto „Miesčioniškos vestuvės” (toks yra tikrasis pjesės pavadinimas) kalba apie visuomenės moralinį dviveidiškumą. Iš esmės, viskas sukasi apie paaiškėjusį ikivestuvinį nuotakos skaistybės praradimą. Spektaklyje kalbame plačiau. Ne tik apie dviveidišką moralę ir skaistybę, bet ir apie papročių suirimą, absurdišką deformaciją to, kas kadaise buvo labiausiai sakralūs dalykai žmogaus egzistencijoje: vestuvės, laidotuvės, kosmogoninio ciklo pajautos ir šventimo tradicijos.
Žinoma, atveriama ir itin lietuviška specifika. Tai kaimo žmogaus, ateinančio gyventi į miestą, sutrikimas, netgi nesugebėjimas tapti taip vadinamu miesčionimi ir, žinoma, visiškas nesuvokimas vienaip ar kitaip jį įtakojančių globalizacijos procesų. Žinoma, visų pirma tai yra gera komedija, lyg veidrodis atsukta į mus ar mūsų artimuosius. Čia mes tikrai galime pasijuokti, jei ne iš savęs, tai bent iš kaimyno, o būtent ši tradicija pas mus yra nemirtinga. Bet koks juokas yra gerai, jeigu jis kyla ne iš pykčio.
Spektaklis itin atviras, jame daug improvizacijos. Į jį vis įtraukiamos naujausios visuomeninės ir politinės aktualijos, todėl jis nuolat kinta. Spektaklis atviras žiūrovui. Taigi, jis niekada nesikartoja ir kiekvieną kartą būna vis kitoks. Tad jei jums patiks ši dionisija su lietuviška balta mišraine, galite drąsiai eiti vėl ir vėl.”

Nuotraukų autorių – Tomas Ivanauskas

„Nepatogus kinas“ kino seansas. „Seksas – kamera – galia“
2022-10-11 18:30 | Šiaulių kultūros centro Oranžinė salė (Aušros al. 31)
Spalio 8–30 dienomis Šiaulių kultūros centre vyks festivalis „Nepatogus kinas“.

Brainwashed: Sex-Camera-Power
JAV | 2022 | 91 min. | N-13
Nina Menkes tiria klausimą – kaip kinas, kurį žiūrime, formuoja tai, kaip mąstome apie savo visuomenę? Pasitelkdama daugybę pavyzdžių iš visiems žinomų kino kūrinių, ji atskleidžia labai aiškią vizualiosios kultūros priešpriešą. Vyras prieš moterį. Žiūrintis prieš žiūrimą. Veikiantis prieš veikiamą. Vizualiąją kultūrą būtina nuolat reflektuoti, kitaip ne mes valdysime kamerą, o kamera – mus.
Filmo anonsas: https://bit.ly/3DMWaol
Režisierė: Nina Menkes
Operatorė: Shana Hagan
Montažas: Cecily Rhett
Prodiuserė: Nina Menkes
Kalba: anglų
Subtitrai: lietuvių, anglų
Vertėjas: Andrius Jevsejevas
Apsilankyti filmų seansuose galima įsigijus „Laisvos kainos bilietą“ ir savo nuožiūra įmetus bet kokią sumą į festivalio organizatorių paramos dėžutę.

„Nepatogus kinas“ kino seansas. „Kosmonautas Kalis“
2022-10-12 18:30 | Šiaulių kultūros centras
Spalio 8–30 dienomis Šiaulių kultūros centre vyks festivalis „Nepatogus kinas“.

Kalle Kosmonaut
Vokietija | 2022 | 99 min. | N-13

Kosmonautų alėja nėra alėja, vedanti į žvaigždes. Tai gatvė šiaurės rytų Berlyne, kur užaugęs, tikėtina, pasuksi visiškai priešingu keliu. Net jei esi toks protingas kaip šio filmo veikėjas Paskalis, kitaip – Kalis. Režisieriai jį sekė daugiau nei dešimtmetį – filmo pradžioje berniukui buvo tik dešimt metų. Kartais pilnas vilties ir ambicijų, kartais slegiamas baimių ir problemų, Kalis nepailstamai ieško savo vietos pasaulyje. Stebimoji dokumentika papildoma animacija, pavaizduojančia tai, ko neįmanoma parodyti. Empatiškas charizmatiško protagonisto portretas, reprezentuojantis tą Berlyno pusę, kuriai pasisekė mažiau.
Filmo anonsas: https://bit.ly/3Uyc8bZ
Režisieriai / -ės: Christine Kugler, Günther Kurth
Operatorius: Günther Kurth
Montažas: Christine Kugler, Günther Kurth
Prodiuseriai / -ės: Christine Kugler, Günther Kurth
Kalba: vokiečių
Subtitrai: lietuvių, anglų
Vertėja: Živilė Gabšienė
Apsilankyti filmų seansuose galima įsigijus „Laisvos kainos bilietą“ ir savo nuožiūra įmetus bet kokią sumą į festivalio organizatorių paramos dėžutę.

„Nepatogus kinas“ kino seansas. „Emily Spanton prieš Prancūzijos policiją“
2022-10-13 18:30 | Šiaulių kultūros centro Oranžinė salė (Aušros al. 31)
Spalio 8–30 dienomis Šiaulių kultūros centre vyks festivalis „Nepatogus kinas“.

Le Procès du 36
Prancūzija | 2022 | 63 min. | N-13
Kai kanadietė turistė Emily Spanton 2014 metais atostogaudama Paryžiuje nuėjo į barą ir ten susipažino su keliais policijos pareigūnais, jai nė mintis nekilo, kad vakaras pasibaigs išžaginimu policijos nuovadoje, o teismų procesai užsitęs net iki 2022-ųjų. Šis dokumentinis filmas atkuria vieną išžaginimo istoriją, remdamasis dviejų pusių, aukos ir kaltinamųjų, pasakojamomis versijomis. Vienaip byla buvo nagrinėjama iki #metoo judėjimo ir visai kitaip – jam prasidėjus.
Filmo anonsas: https://bit.ly/3xKt4SI
Režisierius: Ovidie
Operatorius: Lionel Jan Kerguistel
Montažas: Luc Golfin
Prodiuseriai / -ės: Marc Berdugo, Barbara Conforti
Kalba: prancūzų
Subtitrai: lietuvių, anglų
Vertėja: Ieva Šakelaitė
Apsilankyti filmų seansuose galima įsigijus „Laisvos kainos bilietą“ ir savo nuožiūra įmetus bet kokią sumą į festivalio organizatorių paramos dėžutę.

Klaipėdos jaunimo teatras: KREICERIO SONATA
2022-10-13 18:30 | Šiaulių dramos teatras
Inscenizacija pagal Levo Tolstojaus apysaką „Kreicerio sonata“

Inscenizacijos autorius/Režisierius: Valentinas Masalskis
Režisieriaus asistentas: Simonas Lunevičius
Scenografė: Renata Valčik
Spektaklio konsultantas – šviesų dailininkas Julius Kuršis
Vieni Levo Tolstojaus apysaką „Kreicerio sonata” laiko geriausiu jo kūriniu, kiti priešingai, prieštarauja jo ten išsakytoms mintims. Skandalingame kūrinyje susipina aistringa meilė, pavydas bei visuomenės kritika.
Traukinyje užsimezga pokalbis apie meilę, moterų padėtį, kylančius konfliktus šeimoje ir smurtą. Ilgai tylėjęs pakeleivis atsiveria apie savo nelaimingą santuoką. Jis vedė daug jaunesnę moterį, pakerėjusią jį savo jaunystės grožiu ir nekaltumu. Jiems gimė penki vaikai. Tačiau vyras nusivylęs meile ir santuoka, kadangi poros santykiuose daug rietenų, ginčų ir nesantaikos. Prisipažįsta, kad apimtas pavydo ir neapykantos dėl žmonos artimo bendravimo ir muzikavimo su smuikininku, ją nužudo.
Savo žmoną nužudžiusio vyro išpažintį pasakoja rusų literatūros klasikas, rašytojas Levas Tolstojus apysakoje „Kreicerio sonata”. Balansuodamas tarp feminizmo ir neapykantos moterims, rašytojas paliečia ne vieną aktualią temą: šeimos santykiai, lyčių lygybė, meilė, aistra ir smurtas. Publikuota apysaka dėl išdėstomų minčių apie santuoką ir šeimos vertybes sukėlė tarptautinį skandalą – buvo uždrausta tiek Rusijoje, tiek JAV.
„Kreicerio sonata”, žvelgianti į žmonių tarpusavio santykius, meilę, seksą, pavydą, paranoją, atgimsta Klaipėdos jaunimo teatro scenoje. Istorija vaizduoja konfliktą tarp seksualinio potraukio ir moralinių suvaržymų, iškelia klausimus, kurie dažnai nutylimi, į kuriuos nenorima ar negalima atsakyti.

Ukrainos gynėjų dienos šventinis koncertas
2022-10-14 18:30 | Šiaulių dramos teatras
Spalio 14 d. Ukraina pagerbia savo gynėjus bei mini Kazokų ir Šventosios apsaugos dieną.
Valstybiniame Šiaulių dramos teatre reziduojantys T. Ševčenkos muzikinio dramos teatro artistai, ukrainiečiai Olena ir Petro Lastivkos kviečia į šventinį koncertą.

Koncerte skambės jautrios dainos pagal T. Ševčenkos eiles, įkvepiančios ukrainiečių liaudies ir šiuolaikinės dainos, T. Ševčenkos eilėraščiai lietuvių kalba.
Aktorė ir solistė Olena Lastivka ir aktorius, skaitovas Vladas Baranauskas dovanos jums savo širdies šilumą, ukrainiečių ir lietuvių tautų draugystę bei solidarumą.

Koncerto metu bus galima paaukoti Ukrainos kariuomenei.

Grupės „69 Danguje“ gyvo garso koncertas
2022-10-14 19:00 | Šiaulių kultūros centras
Populiariausia Lietuvos merginų grupė „69 Danguje“ skaičiuojanti jau 18-tus metus scenoje kviečia į pirmą koncertinį turą su gyvo garso grupe. „9 Danguje“, „Velniškas greitis“, „Skrisim“, „Gyvenu“ – tai tik dalis hitų kuriuos koncertų lankytojai pirmą kartą išgirs naujai.

Interaktyvus spektaklis-šou vaikams „Šunyčiai kompiuterinio žaidimo labirintuose“
2022-10-16 12:00 - 13:00 | Šiaulių kultūros centras
Vaikų mylimi šunyčiai ir vėl sugrįžta į teatrų scenas su nauja istorija! Šis interaktyvus, nuotaikingas ir pamokantis spektaklis tikrai nepaliks abejingų!
Niekam ne paslaptis, kad šunyčiams, kaip ir vaikams, labai patinka kompiuteriniai žaidimai. Tačiau vienas šuniukas Maršalas niekaip negali jiems atsispirti ir nejaučia saiko. Jis nori juos žaisti visur ir visada. Šunyčiui tampa neįdomūs draugai, namai ir visa supanti aplinka. Tad vieną dieną jį pagrobia kompiuterinių žaidimų vampyrai…
Šunyčių komanda nedelsiant leidžiasi gelbėti draugo. Jiems teks prašyti superherojų pagalbos įveikiant žaidimo labirintus, gelbėjant didžiąją pandą bei akis į akį susiduriant su paslaptinguoju drakonu.
Tai visiškai nauja istorija iš šunyčių gelbėtojų komandos gyvenimo, praturtinta muzikos, šviesų ir vaizdo projekcijų.
Vaikams iki 3 m. (neužimant papildomos vietos, su suaugusiojo priežiūra) įėjimas nemokamas.

„Nepatogus kinas“ kino seansas. „Chaylla“
2022-10-18 18:30 | Šiaulių kultūros centro Oranžinė salė (Aušros al. 31)
Spalio 8–30 dienomis Šiaulių kultūros centre vyks festivalis „Nepatogus kinas“.

Chaylla
Prancūzija | 2022 | 72 min. | N-7
Mažame Šiaurės Prancūzijos miestelyje jauna moteris Chaylla yra pasiruošusi išsivaduoti iš smurtinių santykių su savo partneriu. Ji kovoja dėl sūnų globos, tačiau giliai širdyje vis dar tiki, kad santykiai su buvusiu vyru gali pasitaisyti. Režisieriai ketverius metus filmuoja Chayllos gyvenimą, kuriame laisvės ir teisingumo troškimas yra tampriai susipynęs su smurtu paremta kontrole ir priklausomybe nuo jos.
Po filmo peržiūros laukia diskusija.
Filmo anonsas: https://bit.ly/3SpOywm
Režisieriai / -ės: Clara Teper, Paul Pirritano
Operatorius: Paul Pirritano
Montažas: Pascale Hannoyer
Prodiuseris: Marc Faye
Kalbos: prancūzų
Subtitrai: lietuvių, anglų
Vertėja: Veronika Vasiljeva
Apsilankyti filmų seansuose galima įsigijus „Laisvos kainos bilietą“ ir savo nuožiūra įmetus bet kokią sumą į festivalio organizatorių paramos dėžutę.

„Nepatogus kinas“ kino seansas. „Aš labai atsiprašau“
2022-10-19 18:30 | Šiaulių kultūros centro Oranžinė salė (Aušros al. 31)
Spalio 8–30 dienomis Šiaulių kultūros centre vyks festivalis „Nepatogus kinas“.

I Am So Sorry
Honkongas, Prancūzija, Olandija | 2021 | 96 min. | N-7
Ką turi bendro Fukušima Japonijoje, Semipalatinskas Kazachstane, Černobylis Ukrainoje ir Onkalo Suomijoje? Visos šios vietos pasaulio žemėlapyje išsiskiria tuo, kad yra vienaip ar kitaip susijusios su branduoline energetika. Vieno savičiausių šių laikų dokumentinio kino režisierių Zhao Liango naujausiame filme „Aš labai atsiprašau“ keliaujama po šias ryškiausias „atominės eros“ vietas, akcentuojant specifinius temporalinius režimus: paslėptą praeitį, izoliuotą dabartį ir potencialią ateitį.
Filmo anonsas: https://bit.ly/3UydzXP
Režisierius: Zhao Liang
Operatoriai / -ės: Zhao Liang, Shaoguang Sun
Montažas: Fabrice Rouaud, Zhao Liang
Prodiuseriai / -ės: Zhao Liang, Serge Lalou, Valérie Guerin
Kalba: japonų, vokiečių, rusų, mandarinų
Subtitrai: Lietuvių, anglų
Vertėja: Agnė Mackevičiūtė
Apsilankyti filmų seansuose galima įsigijus „Laisvos kainos bilietą“ ir savo nuožiūra įmetus bet kokią sumą į festivalio organizatorių paramos dėžutę.

Lietuvos neįgaliųjų draugijų mėgėjų meno kolektyvų konkursas „Vilties paukštė 2022“
2022-10-20 12:00 - 17:00 | Šiaulių kultūros centras
Kasmet Lietuvos neįgaliųjų draugija organizuoja asocijuotų Lietuvos neįgaliųjų draugijų mėgėjų meno kolektyvų konkursą „VILTIES PAUKŠTĖ 2022“, kuris organizuojamas šešiuose Lietuvos miestuose.
Šių metų finalinio koncerto tema – „Sūduvos krašto dainos atgyja“. Koncertas skirtas paminėti Sūduvos metams.
Šiaulių kultūros centre vyksiančiame renginyje dalyvaus 13 kolektyvų.
Organizatorius Lietuvos neįgaliųjų draugija

Renginys nemokamas

„Nepatogus kinas“ kino seansas. „Geras gyvenimas“
2022-10-20 18:30 | Šiaulių kultūros centro Oranžinė salė (Aušros al. 31)
Spalio 8–30 dienomis Šiaulių kultūros centre vyks festivalis „Nepatogus kinas“.

Good life
Švedija, Lietuva, Suomija | 2022 | 72 min. | V
„Geras gyvenimas“ kviečia žiūrovus susipažinti su unikaliu startuoliu, kurio darbuotojai nuomojasi bendrą gyvenamąjį bei darbo plotą ir savo privačius gyvenimus tvarko, lyg šie būtų įmonės dalis. Visus čia jungia bendras tikslas – siekti maksimalios savirealizacijos sumažinant savo poreikius iki miego kapsulės dydžio. Kas nutinka, kai verslo kalba tampa asmenybės dalimi, o bendruomenė virsta preke?
Po filmo peržiūros laukia susitikimas su režisierėmis.
Filmo anonsas: https://bit.ly/3LBuuER
Režisieriai / -ės: Marta Dauliūtė, Viktorija Šiaulytė
Operatorius: Elisabeth Marjanovic Cronvall
Montažas: Niklas Kullström
Prodiuseriai / -ės: Marta Dauliūtė, Viktorija Šiaulytė, Dagnė Vildžiūnaitė, Niklas Kullström
Kalbos: anglų, švedų, vokiečių
Subtitrai: lietuvių, anglų
Apsilankyti filmų seansuose galima įsigijus „Laisvos kainos bilietą“ ir savo nuožiūra įmetus bet kokią sumą į festivalio organizatorių paramos dėžutę.

Literatūrinė muzikinė kompozicija ,,Dievui ir artimui"
2022-10-20 18:30 | Šiaulių dramos teatro Mažoji salė
Literatūrinė muzikinė kompozicija
Renginys iš mūsų teatro inicijuojamo renginių ciklo „Dialogai”.
Dalyvauja aktorė Nomeda Bėčiūtė ir kanklininkė Regina Marozienė.
Vakaras skirtas kiekvienam, neabejingam poetiniam žodžiui, muzikai bei visiems žmogiškiems jausmams. Kviečiame pasiklausyti R. Mikutavičiaus ir M. Martinaičio tekstų, pritariant kanklėms. Skambės A. Lapinsko, J. S. Bach’o, V. Raduš’o, E. Satie kūriniai ir R. Marozienės autorinės improvizacijos.

Mados ir grožio mugė DESIGN FOR LIFE
2022-10-22 10:00 - 17:00 | Šiaulių arena
Ką naujo šį sezoną sukūrė Lietuvos mados ir grožio prekių ženklai? Kokios šio rudens bei artėjančios žiemos tendencijos? Kuo pasipuošime? Patinka nuolaidos?
Visa tai gyvai ir dar daugiau – SPALIO 22 d., Šiaulių arenoje.
Joje Tavęs lauks:
• Lietuvos mados ir grožio kūrėjai;
• stilingai drabužiai ir jų deriniai tiek laisvalaikiui, tiek į šventę;
• aksesuarų gausa tiek moterims, tiek vyrams;
• kosmetikos ir grožio priemonių naujienos;
• gausus asortimentas vaikams: drabužiai, aksesuarai, žaislai, dovanų idėjos;
• jaukių bei stilingų namų interjero detalėmis;
• dovanos ir kiti malonūs siurprizai.
PASIŽYMĖKITE DATĄ – Spalio 22 d., nuo 10 iki 17 valandos.
ĮĖJIMAS NEMOKAMAS.
DESIGN FOR LIFE – didžiausias keliaujantis mados renginių ciklas Lietuvos miestuose, suburiantis virš 100 unikalių kūrėjų, stiliaus žinovų ir grožio prekių atstovų.

Premjera! Spektaklis „Gal nedarom tragedijos“
2022-10-23 18:00 | Šiaulių kultūros centras
„Gal nedarom tragedijos“ – komedija, kurioje vaidina Giedrius Savickas, Mantas Stonkus, Gelminė Glemžaitė ir Milda Noreikaitė. Spektaklio režisierius – Simonas Aškelavičius. Scenografė ir kostiumų dailininkė – Kotryna Daujotaitė.

Spektaklio pjesės autorė – garsi šiuolaikinė prancūzų dramaturgė Yasmina Reza. Jos parašyta ir premijomis apipilta drama (originalus pavadinimas „Le Dieu du carnage“) žavi puikiu personažų psichologijos išmanymu ir talentingai išvystyta veiksmo dinamika.

S. Aškelavičiaus ir fantasinio aktorių ketvertuko dėka pjesė atsiplėšė nuo originalo. Ji suskambo lietuviškomis aktualijomis, kurios žiūrovų sutinkamos garsiu juoku. Personažus žiūrovai gali be vargo atpažinti iš savo gyvenimiškos patirties.

Spektaklio pradžioje sužinome, kad Armando (Mantas Stonkus) ir Anetos (Gelminė Glemžaitė) vienuolikmetis sūnus per konfliktą lazda išmušė du dantis Valentino (Giedrius Savickas) ir Veronikos (Milda Noreikaitė) sūnui. Pastarųjų namuose ir susitinka abiejų šeimų tėvai, norėdami aptarti konflikto priežastis ir civilizuotai išspręsti pasekmes.

Giedriaus Savicko personažas – prekybininkas Valentinas – iki ašarų juokingas keistuolis, kuris kritinėse situacijose staiga pasisemia akiplėšiškos drąsos. G. Savickas gali būti juokingas net kai nenori, tačiau „Gal nedarom tragedijos“ galima pamatyti, koks genialiai komiškas jis tampa, kai to nori.

Manto Stonkaus ne tik aktoriaus, bet ir „stand-up“ komiko biografija leido jam itin vykusiai savo personažą kilstelėti į naują lygį. Jo advokatas Armandas – telefono iš rankų nepaleidžiantis, tarsi adatas taiklius ir net žiaurius juokelius durstantis veikėjas.

Mildos Noreikaitės kuriama Veronika – rašytoja ir Afrikos kultūros gerbėja – atrodo nuostabi ir tobula. Darosi įdomu, kas gi slypi už šio supermamos, superžmonos ir supermoters fasado? Nesijaudinkite, tikrai sužinosite.

Gelminė Glemžaitė vaidina M. Stonkaus personažo Armando žmoną Anetą. Pastaroji atrodo lyg ir pati santūriausia iš veikėjų. Tačiau, kai baigsis kantrybė, žiūrovo lauks tikras sprogimas.

„Gal nedarom tragedijos“ – nenuspėjamas spektaklis, kad ir ką prognozuosit, vis tiek nustebins. Būtina priminti, kūrinys turi N-18 amžiaus cenzą. Vaikai į salę neįleidžiami, o suaugę žiūrovai įspėjami: jame rūkoma, gali būti vartojama necenzūrinė leksika, kai kurios scenos gali šokiruoti.

Grupės „Lietuvaičiai“ koncertas
2022-10-23 18:00 | Šiaulių kultūros centro Didžioji koncertų salė (Aušros al. 31)
Lapkričio 23 d. 18 val. Šiaulių kultūros centre koncertuos grupė „Lietuvaičiai“.

Komedija „Neplanuotas pasimatymas“
2022-10-25 18:00
Įsivaizduokite, kad Jūs ruošiatės eiti į šventinį vakarėlį Naujųjų metų išvakarėse, o Jus įviliojo į neplanuotą pasimatymą.
Spektaklio personažai, atrodytų, neturi nieko bendro. Jis – uždaras vienišius, Ji – trykštanti energija, besidžiaugianti gyvenimu moteris. Komedija įgauna pagreitį, kai šie du personažai susitinka švenčių išvakarėse viename bute. Ji planuoja eiti į naujametinį kaukių vakarėlį. Jis telefonu prašo trumpam užbėgti pas jį į namus, antraip grasina iššokti pro langą. Ji geraširdiškai bėga gelbėti nepažįstamojo, o Jis įvilioja ją į neplanuotą pasimatymą ir dar ketina atskleisti paslaptį, kuri apvers jos gyvenimą aukštyn kojomis.
Daugiau siužeto vingių neatskleisime, nors jų šioje komedijoje žiūrovams autoriai paruošė dar ne vieną. Aktoriai spektaklyje meistriškai atskleidžia ne tik komedijos spalvingumą, bet ir subtiliai perteikia žmogiškųjų santykių psichologinius niuansus. Kada spektaklyje personažų santykiai pasiekia emocinį piką, juos sutramdo atvykęs pareigūnas.
N-16
Pagal Carole Greep ir David Talbot pjesę „Meilleurs vœux” („Sveikinu ir linkiu”)
Režisierius – Ričardas Vitkaitis
Vertė ir adaptavo – Ramūnas Šimukauskas
Scenografija ir kostiumai – Eglė Krasnovė
Vaidina:
Kristina – Vitalija Mockevičiūtė
Darius – Andrius Bialobžeskis arba Ramūnas Šimukauskas
Policininkas – Donatas Šimukauskas arba Ramūnas Šimukauskas

„Nepatogus kinas“ kino seansas. „Keturios kelionės“
2022-10-25 18:30 | Šiaulių kultūros centro Oranžinė salė (Aušros al. 31)
Spalio 8–30 dienomis Šiaulių kultūros centre vyks festivalis „Nepatogus kinas“.

Four Journeys
Olandija | 2021 | 112 min. | N-13
1979 m. Kinijos valdžia ėmėsi įgyvendinti vieno vaiko politiką. Susilaukusi antrojo, šeima susidurdavo su represiniu valstybės aparatu. Louisas Hothothotas taip pat yra antragimis, taigi puikiai žino, ką reiškia būti „nelegaliu“ vaiku. Pavargęs nuo gėdos ir kaltės jausmo, kuris jį visąlaik lydėjo Kinijoje, Louisas išvyko gyventi į Olandiją. Tačiau ilgainiui supratęs, kad nuo praeities šmėklų lengvai nepabėgsi, jis nusprendė stoti su jomis akistaton. „Keturios kelionės“ – tai intymus filmas, kuriame per vienos šeimos istoriją atsiskleidžia ir dabartinės Kinijos mentalitetas.
Filmo anonsas: https://bit.ly/3xM61a9
Režisierius: Louis Hothothot
Operatorius: Louis Hothothot
Montažas: Chris van Oers, Louis Hothothot, Albert Elings
Prodiuseris: Pieter van Huystee
Kalbos: kinų, prancūzų, anglų
Subtitrai: lietuvių, anglų
Vertėjas: Edvardas Vaišvila
Apsilankyti filmų seansuose galima įsigijus „Laisvos kainos bilietą“ ir savo nuožiūra įmetus bet kokią sumą į festivalio organizatorių paramos dėžutę.

Baletas "Gulbių ežeras"
2022-10-25 19:00 | Šiaulių arena
International Festival Ballet ir Festival Orchestra pristato Lietuvoje pasaulinės klasikos perlą – baletą „Gulbių ežeras“ (dviejų dalių baletas pagal P.I. Čaikovskio muziką), kupiną grakštumo ir grožio.
Kai šią vasarą Europoje pasirodys naujos „Gulbių ežero“, „Spragtuko“ ir „Miegančiosios gražuolės“ programos, baleto trupė St. Petersburg Festival Ballet įgis naują pavadinimą.
Sukrėstas ir paveiktas nežmoniškos Rusijos agresijos kare prieš Ukrainą, garsusis baletas keičia pavadinimą į International Festival Ballet ir pakvietė į trupę prisijungti Ukrainos, Lenkijos, Moldovos, Latvijos, Vengrijos, Kanados ir Vokietijos šokėjus. Pati baleto trupė dabar įsikūrusi Vokietijoje.
International Festival Ballet
Šiuo pokyčiu menininkai aiškiai išreiškia savo poziciją. International Festival Ballet yra tarptautinis baletas, reprezentuojantis supratimą ir galimybę egzistuoti drauge menams, muzikai ir šokiams, plačiau nei apima valstybių sienos. Nuo pat karo pradžios menininkai savo poziciją prieš Rusijos agresiją išreiškė daugybe protesto akcijų prieš kiekvieną savo pasirodymą ( EuroNews reportažas čia ).
Todėl jiems dabar kyla grėsmė iš Rusijos valdžios pusės. Kolektyvas, kuriame taip pat yra nemažai Ukrainos šokėjų, natūraliai save mato kaip visų žmonių taikos ir santarvės baletą.
Meno prasme baletas reprezentuoja Rusijos klasikinio baleto mokyklą gryniausia jos forma. Griežta elegancija derinama su modernu ir XXI amžiaus įtaka, tai yra aukštos klasės šokio spektaklis, savo ruožtu papildomas nuostabiais kostiumais ir ištaigingomis dekoracijomis.
Nemirtinga Piotro Čaikovskio baleto klasika žinoma visame pasaulyje ir nepaliauja žavėti įvairaus amžiaus žiūrovų. Visi žino romantišką „Gulbių ežero“ istoriją, kurios pagrindinės baltosios ir juodosios gulbių figūros tapo aukščiausio lygio klasikinio baleto elegancijos sinonimu.
Šis aukšto lygio baletas išsiskiria ne tik absoliučiai tikslia šokio technika, bet ir darniu ir nuosekliu bendru įvaizdžiu ir elegantišku lengvumu. International Festival Ballet žavi tobulu šokio spektakliu, kuris žiūrovams užgniaužia kvapą.

Grupės „Bernužėliai“ koncertas
2022-10-26 18:00 | Šiaulių kultūros centras
Spalio 26 d. 18 val. Šiaulių kultūros centre koncertuos grupė „Bernužėliai“.
Organizatorius Lukas Bartulis

„Nepatogus kinas“ kino seansas. „Gamtos pabaiga“
2022-10-26 18:30 | Šiaulių kultūros centras
Spalio 8–30 dienomis Šiaulių kultūros centre vyks festivalis „Nepatogus kinas“.

En ny natur
Danija | 2022 | 65 min. | V
Antraštėms apie kintančią gamtą toliau žadant vis naujus ir vis didesnius pokyčius, kartu didėja ir publikos apatija. Kas man, paprastam žmogui, iš to nykstančio koralinio rifo? Argi man aktualios už tūkstančių kilometrų vykstančios gyvūnų migracijos? Pasitelkęs penkių gamtos tyrėjų perspektyvas, filmas kalba apie skaičius, kad galėtų kalbėti apie jausmus – žmogus neturi prabangos jaustis izoliuota ar išskirtine būtybe. Keičiantis gamtai, privalome keistis ir mes.
Filmo anonsas: https://bit.ly/3dCJTbq
Režisierė: Esther Elmholt
Montažas: Esther Elmholt
Prodiuserė: Julie Mikines
Kalbos: anglų, danų
Subtitrai: lietuvių, anglų
Vertėja: Ieva Toleikytė
Apsilankyti filmų seansuose galima įsigijus „Laisvos kainos bilietą“ ir savo nuožiūra įmetus bet kokią sumą į festivalio organizatorių paramos dėžutę.

Premjera! Spektaklis „Kažkas čia ne taip“
2022-10-27 14:00 | Šiaulių kultūros centro Didžioji koncertų salė (Aušros al. 31)
Sveiki atvykę į ambicingą pjesės „Žmogžudystė Haveršamo dvare“ pastatymą! Taip, jūs supratote teisingai: atvykote į spektaklį, kurio metu bus kuriamas… spektaklis. Labai nuoširdi, bet nevisai vykusi Kornlio universiteto dramos draugijos aktorių komanda turi užduotį pristatyti žiūrovams detektyvinę istoriją, tačiau nuo pat pirmos akimirkos juos ištinka visa lavina nesėkmių: neatsidaro durys, griūna dekoracijos, lūžta baldai, ne laiku užgęsta šviesos, iš galvos išgaruoja išmoktas tekstas, o dar kažkas ir sąmonės netenka… Ar visiškos sumaišties sūkuryje spektaklio herojai sugebės atskleisti mistiškos žmogžudystės paslaptį bei viską sugrąžinti į savas vietas?
Fenomenali komedija „Kažkas čia ne taip“ vadinama vienu populiariausių Brodvėjaus spektaklių. Tai ilgiausiai rodoma komedija West End‘o istorijoje. Be gausybės įvairių laimėjimų, 2015 m. šis spektaklis prestižiniuose Laurence Olivier apdovanojimuose pripažintas geriausia nauja komedija.
Pastatymas, kuriame gausu siužeto vingių, specialiųjų efektų, unikalių techninių sprendimų sužavės net ir patį išrankiausią komedijų gerbėją. Galime lažintis, kad nuo pirmos iki paskutinės šio spektaklio akimirkos kvatosite susiėmę už pilvų!

Gyvo garso koncertas „Deivis 25“
2022-10-27 18:00 | Šiaulių kultūros centras
Apgailestaudami informuojame, kad renginio organizatorius dėl didelio sergančiųjų skaičiaus nukelia gyvo garso koncertą „Deivis 25“ į spalio 27 d.
Žiūrovai į renginį bus įleidžiami su tais pačiais bilietais, todėl jų keisti nereikia.
Jeigu nauja data Jums nėra tinkama, bilietus galite grąžinti ten, kur jie buvo įsigyti. 2022 m. vasario 15 d.
Norint grąžinti bilietus, įsigytus „Bilietai.lt“, prašome kreiptis el. paštu: info@bilietai.lt ir atsiųsti užpildytą pinigų grąžinimo formą. Prašymą rasite čia: https://www.bilietai.lt/file/id/43766
Atsiprašome už nepatogumus.
Atlikėjas Deivis grįžta prie savo autorinės kūrybos ir rengiasi į jausmingą, nuoširdų ir tikrą, bet tuo pačiu ir energingą, gyvo garso koncertinį turą „DEIVIS 25“. Jo metu skambės nepamirštami kūriniai su kuriais daugybė lietuvių augo, brendo ir patyrė pirmosios meilės džiaugsmus ar išgyvenimus. Publikos laukia gerai pažįstamos Deivio dainos, vieni geriausių muzikantų Lietuvoje, tarp kurių ir gitaros legenda Tomas Varnagiris. Nostalgiški kūriniai bus prikelti antrai jaunystei, o dalis jų įgaus naują skambesį.
Atlikėjas sako, jog ir jis pats, ir jo mylimi klausytojai jaučiasi išsiilgę jo kūrybos, kuri kelia tiek daug gerų emocijų, todėl neatsitiktinai mes šį koncertinį turą vadiname jausmingais koncertais. „Atliksime dainas, kurių negrojau 20 metų. Iš pradžių nežinojau, ar verta groti tiek daug senų kūrinių. Bet neseniai atsitiktinai radau vieną seną koncertą, kuriuo pasidalinau. Pajutau iš žmonių tokią nostalgiją, tokį ilgesį. Sulaukiau begalę žinučių, komentarų su raginimu surengti koncertus. Net nustebau, kaip gerai jie prisimena mano kūrybą. Todėl nusprendžiau, leistis į šią kelionę, kurioje skambės populiariausi ir geriausi mano kūriniai. Ir pats jaučiuosi tos kūrybos labai pasiilgęs. Buvo etapas su Eduardu Kaniava, tuomet su Renata. O dabar, tiesiog pasiilgau koncertų su grupe, savo dainų ir, manau, tai bus puiki proga visiems atšvęsti mano sceninės veiklos 25-metį“ – sako Deivis.
Koncertas skirtas visiems pasiilgusiems šiltų susitikimų, Deivio dainų, ir profesionalaus, kokybiško muzikinio pasirodymo. Koncerte skambės gražiausi Deivio kūriniai: Ikaras ir Gulbė, Dainuok, Ašara, Jeigu nori, Tu ne viena, Mergytei, Taip gera ir kitos.
Šiaulių kultūros centro kasos darbo laikas darbo dienomis 9–18 val. Kasos tel. +370 41 52 46 59.

„Nepatogus kinas“ kino seansas. „Piknikas Morijoje“
2022-10-27 18:30 | Šiaulių kultūros centro Oranžinė salė (Aušros al. 31)
Spalio 8–30 dienomis Šiaulių kultūros centre vyks festivalis „Nepatogus kinas“.

Blue Red Deport
Vokietija | 2022 | 82 min. | V
Afganistaniečiui kino režisieriui, kaip ir daugeliui jo tautiečių, kritikavusių talibus, su žmona ir trimis mažametėmis dukromis teko bėgti iš šalies. Nors šeimai pavyko sėkmingai įveikti kelią iki Europos, atsidūrusi Graikijoje, Lesbo saloje, ji ilgam užstrigo didžiausioje Europos pabėgėlių stovykloje Morijoje. Beblėstant paskutinei vilčiai ištrūkti iš Minotauro labirintu virtusios salos, vyras nusprendžia kurti filmą apie savo sunkiai suvokiamą realybę ir miglotą ateitį. Režisierė Lina Lužytė tarsi per didinamąjį stiklą stebi Talibą Shah ir pasitelkusi metakino žanrą perteikia jo realybę.
Po peržiūros laukia susitikimas su filmo režisiere.
Filmo anonsas: https://bit.ly/3SobNXu
Režisierė: Lina Lužytė
Operatoriai / -ės: Lina Lužytė, Marc Hammond
Montažas: Katharina Schmidt
Prodiuseris: Gerhard Schmidt
Kalbos: farsi
Subtitrai: lietuvių, anglų
Vertėja: Šeida Kauzonė
Apsilankyti filmų seansuose galima įsigijus „Laisvos kainos bilietą“ ir savo nuožiūra įmetus bet kokią sumą į festivalio organizatorių paramos dėžutę.

Filmo „Kernagis“ peržiūra
2022-10-28 18:00 | Šiaulių kultūros centro Rėkyvos kultūros namai (Energetikų g. 7)
Kino filmas „Kernagis“ – pirmasis dokumentinis pasakojimas apie maestro Vytautą Kernagį. Tai vieno garsiausių visų laikų Lietuvos artistų išpažintis. Tai visos jo kartos dienoraštis. Ir liudijimas, kad nepakeičiamų yra. Režisierius Andrius Lekavičius žiūrovus kviečia leistis į V. Kernagio pasaulį, kuris pirmą kartą atveriamas intymaus ir nematyto šeimos archyvo dėka.
Režisierius Andrius Lekavičius
